Minn jum il-Milied Radju Malta ngħaqad mal-programm MEDITERRADIO li fih jieħdu sehem Radio France u r-RAI. Il-programm jagħti tagħrif dwar il-wirt kulturali tal-gżejjer ta’ Korsika, Sardegna, Sqallija u Malta. Radju Malta xandar l-ewwel edizzjoni li fiha c-Chairman tal-PBS, Dott Tonio Portughese, kien intervistat mill-ġurnalista Fiorella Pace dwar il-patrimonju kulturali tal-gżejjer Maltin u l-ġrajjiet fil-kalendarju kulturali . Il-programm reġa’ xxandar fuq Radju Malta 2 il-bieraħ. Indaqqet ukoll l-għanja tal-MiliedMaltija “Ninni la tibkix izjed”. F’Jannar MEDITERRADIO ser ixandar programm speċjali ta’ nofs siegħa dwar Malta bħala gzira-nazzjon fiċ-ċentru tal-Mediterran.